Berlingske Tidende, 1836-12-31
Ministeriets Hovedøjemeed synes rettet paa at skaffe sig Opreisning for den Skam, vi have lidt ved Constantine. J dette Øjemeed – og maaskee tillige for at faae et Paaskud til for Øjeblikket at kunne afvise ethvert fra Kamrene hidrørende Forslag om Jntervention eller Cooperation i Spanien – er der i disse Dage udstedt en Opfordring her i Casernerne til Frivillige, der maatte ønske at gaae til Africa, og vore Soldaters Jver skal være saa stor, at der, istedetfor de ønskede til Frivillige af hvert Compagni, i Gjennemsnit har meldt sig næsten 60. Ordre skal allerede være afgaaet til Port-Vendre og andre Havnepladse, at man skal holde Alt i Beredskab til Troppernes Jndskibning. – Endnu veed man Jntet bestemt om Ministeriets Beslutning med Hensyn til Marschal Clauzel; "Courier, vil vide, at han har faaet befaling at komme til Paris og retfærdiggjøre sig for Kamrene; tillige skulde General Damme mont være sendt til Africa som midlertidig Gouverneur. National, mener, at da enhver Commandeur, endog af Marinens ringeste Fartøj, der paa een eller anden Maade maatte gaae tabt, stilles for en Krigsret, for at retfærdiggjøre sig, udfordrer Marschal lens Ære nødvendigviis ogsaa en saadan Krigsret, da der har været betroet ham meget mere, hvilket unyttigviis er forbrugt af ham. Jmidlertid – vedbliver Journalen - vil det umuligt kunne lykkes Marschallen at retfærdiggjøre sig aldeles, da han selv tilstaaer at have fundet Constantine altfor stærkt, tilat det i en Haandevending kunde indtages. Enten har han vidst dette i Forveien, og da burde han ikke have foretaget Expeditionen med utilstrækkelige Midler; eller han har anseet det for overflødigt, forinden at undersøge Terrainet, og da har han forløbet sig mod Krigskunstens Begyndelsesgrunde. - Hovedaarsagen til den Letsindighed, hvormed hiin Expedition udførtes, synes at maatte tilskrives vor Bundsforvandte, Jussuf, idet han, forledet af Ønsket, ret snart, ifølge Løvtet, at indsættes som bej af Constantine, beskrev de Vanskeligheder, der skulde overvindes, som høist ubetydelige. Men Marschallen burde ikke strax have troet ham paa Ordet. – Ministeriet skal endvidere have besluttet, at opløse den Bataillon, der plyndrede Bagagen, og at stille den dadelværdige General, for en Krigsret, saavelsom en Deel andre Officerer, der ligeledes forsømte deres Pligt. Som hiin General nævne nu alle Blade, uden videre General Rigny, Broder til den afdøde Admiral og Minister, hvis Beskyttelse han har havt at takke for sin uregelmæssige og ufortjente Befordring. Den mod ham viste Dadel fremstiller sig dog i et mildere Lys, hvis man tør troe Marseillaiser "Semaphore". Dette Blad fortæller: "Ved sin Uvirksomhed har Cavalleriet væltet en stor Deel af Skylden for Armeens Vanheld paa sig. Cavalleriets Anfører, General Rigny, holdt nemlig et stort Antal tæt ved hinanden vorede, høje africanske Tidsler, med deres store hvide Blomster, for ligesaa mange Beduinere, og lod hugge ind paa denne uskyldige Tidselmark. Da Cavalleriet nu engang havde indviklet sig i dette sumpige Terrain, hvor Tidslerne voxe, kunde det ikke hurtigt nok ile til, for at yde det, netop nu haardt betrængte Jnfanteri Bistand. General Rigny blev strax afsat fra sin Commando, men senere ved en motiveret Dagsbefaling atter beklædt med samme." Private Meddelelser anslaae vort hele Tab til 2000 Mand, og beklage sig over, at Montebello, der ved Bon skulde tage Tropper om Bord til Algier, havde vægret sig ved at modtage et rimeligt Antal, da Ordren lød paa, især at sørge for Hertugen af Remourds Beqvemmelighed. – Jøvrigt kunne ikke engang de, mod Regjeringen fjendlig stemte Beretninger udfinde nogen Dadel mod Hertugen af Remours.